Det offentlige Hjertestarterregisteret på www.113.no synliggjør hjertestarteren for 113-sentralene i Norge. Hjertestarterregisteret ble opprettet 4. april 2017 og viser hjertestartere i kartet på alle 113-sentralene, slik at det kan henvises til nærmeste hjertestarter når noen ringer 113. Hjertestarterregisteret driftes av helsemyndighetene ved Nasjonal kompetansetjeneste for prehospital akuttmedisin (NAKOS).